15.05.15 Ідзе рэгістрацыя на ЦТ Роўна праз месяц, 14 чэрвеня, экзаменам па беларускай мове пачынаецца цэнтралізаванае тэсціраванне. А зараз поўным ходам ідзе рэгістрацыя на ЦТ (будзе доўжыцца да 1 чэрвеня ўключна). Як паведамілі ў Рэспубліканскім інстытуце кантролю ведаў, па стане на 12 мая ў краіне зарэгістравалася больш як 25 тысяч абітурыентаў, у тым ліку ёсць і тыя, хто будзе здаваць кітайскую мову. Пра тое, што трэба ведаць абітурыентам падчас рэгістрацыі і праходжання цэнтралізаванага тэсціравання, нам расказала першы намеснік дырэктара РІКВ Наталля Мікалаеўна ВАЙЦЯХОВІЧ.